Analyseskjema noveller

Disse punktene er ment som skrivehjelp og er enklere lagt opp enn skjemaet på side 74 i boka.

|  |
| --- |
| Innledning: Presenter novella med tittel, forfatter, utgivelsesår og navn på samlinga den stod i. |
| Handling**:**  Gi en svært kort oversikt over hva novella handler om. Hva skjer, og hvor foregår handlingen? |
| Personer**:**  Gi en karakteristikk av hovedperson og viktige bipersoner. Hva er forholdet mellom dem? Endrer hovedpersonen seg i løpet av handlingen – hvordan? |
| Synsvinkel:  Hvem sine øyne ser vi handlingen med, og hvem får vi vite tankene til? Følger vi én person (jeg/han/hun), eller flere? Hva slags virkning gir det? |
| Oppbygning**:**  Begynner teksten in medias res, det vil si rett inn i handlinga?Hvordan utvikler spenningskurven seg? Er det tilbakeblikk i tid – hva skjer eventuelt der? |
| Fortellemåte:  Er det mye ytre handling, eller mest tanker og skildringer? Eller dialog? Hvilken virkning gir det? |
| Vendepunkt:  Finnes det et høydepunkt eller et vendepunkt i teksten? Er det en overraskende slutt? Hva gjør det med måten vi oppfatter handlingen på? |
| Språklige virkemidler:  Hvordan bruker forfatteren språket, er det spesielle beskrivelser, stemningsskapende ord, språklige bilder eller symboler? Hvordan understreker dette handlingen? |
| Tema:  Hva handler teksten egentlig om? Kommer det klart fram, eller må vi lese mellom linjene? Som regel har forfatteren et poeng hun vil ha fram i teksten sin, noe hun vil si. Dette er temaet. Dersom vi føler at forfatteren i tillegg vil «lære» leseren noe spesielt med teksten sin, sier vi teksten har et budskap. |
| Avslutning: Skriv gjerne din egen mening om det novella tok opp. |